กฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลหนองไข่น้ำตำบลหนองปลาหมอตำบลหนองจรเข้ ตำบลหนองแคตำบลหนองปลิง ตำบลไผ่ต่ำและตำบลกุ่มหัก อำเภอหนองแคจังหวัดสระบุรีพ.ศ.๒๕๔๗[๑] อาศัยอำนาจตามความในมาตรา๕ (๓) แห่งพระราชบัญญัติควบคุมอาคาร พ.ศ. ๒๕๒๒ และมาตรา ๘ (๑๐)แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ๑ ในกฎกระทรวงนี้อาคารพาณิชยกรรมประเภทค้าปลีกค้าส่ง หมายความว่า อาคารที่ใช้เพื่อประโยชน์ในการขายปลีกหรือขายส่ง หรือทั้งขายปลีกและขายส่ง ซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุข และอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑ หมายความว่า พื้นที่บริเวณดังต่อไปนี้ทิศเหนือเริ่มต้นจากแนวตั้งฉากระยะ ๕๐๐ เมตร กับศูนย์กลางทางหลวงแผ่นดินหมายเลข ๑ (ถนนพหลโยธิน)ตรงจุดที่ห่างจากหลัก กม. ๘๗ ไปทางทิศเหนือ ระยะ๒,๐๐๐ เมตร เป็นเส้นตรงไปทางทิศตะวันออก ระยะ ๕๐๐ เมตรทิศตะวันออกเป็นเส้นตรงไปทางทิศตะวันออกเฉียงใต้ จนบรรจบกับถนนเศรษฐบำรุงตรงจุดที่ห่างจากศูนย์กลางถนนคันคลองระพีพัฒน์ฝั่งซ้าย บรรจบกับถนนเศรษฐบำรุงไปทางทิศตะวันออกเฉียงเหนือตามแนวถนนเศรษฐบำรุง ระยะ๒,๕๐๐ เมตร เป็นเส้นตั้งฉากกับศูนย์กลางถนนเศรษฐบำรุง ไปทางทิศตะวันออกเฉียงใต้เป็นระยะ ๕๐๐ เมตร เป็นเส้นตรงไปทางทิศตะวันตกเฉียงใต้จนบรรจบกับถนนคันคลองระพีพัฒน์ฝั่งซ้าย ตรงจุดที่ห่างจากถนนเศรษฐบำรุงบรรจบกับถนนคันคลองระพีพัฒน์ ฝั่งซ้าย ไปทางทิศใต้ตามแนวถนนคันคลองระพีพัฒน์ ฝั่งซ้าย ระยะ ๑,๕๐๐ เมตรทิศใต้เป็นเส้นตรงไปทางทิศตะวันตก บรรจบกับถนนชลประทาน ๒ ตรงจุดที่ห่างจากถนนคันคลองระพีพัฒน์ฝั่งขวา บรรจบกับถนนชลประทาน ๒ ไปทางทิศใต้ ตามแนวถนนชลประทาน ๒ ระยะ ๒,๐๐๐ เมตร เป็นเส้นตรงไปทางทิศตะวันตกเฉียงเหนือจนบรรจบกับคลองซอย ๙ ขวา ฝั่งตะวันออก ตรงจุดที่ห่างจากถนนคันคลองระพีพัฒน์ ฝั่งขวาบรรจบกับคลองซอย ๙ ขวา ไปทางทิศใต้ ตามแนวคลองซอย ๙ ขวา เป็นระยะ ๑,๕๐๐ เมตร เป็นเส้นตรงต่อไปทางทิศตะวันตกเฉียงเหนือเป็นระยะ ๒๐๐ เมตรทิศตะวันตกเป็นเส้นขนานระยะ ๒๐๐ เมตร กับกึ่งกลางคลองซอย ๙ ขวา ไปทางทิศเหนือ จนบรรจบกับถนนคันคลองระพีพัฒน์ฝั่งขวา เป็นเส้นตรงไปทางทิศตะวันออกเฉียงเหนือ บรรจบกับจุดเริ่มต้นเว้นแต่พื้นที่บริเวณที่๒บริเวณที่ ๒ หมายความว่า พื้นที่บริเวณดังต่อไปนี้๒.๑ทิศเหนือ เริ่มต้นจากถนนหนองปลากระดี่ ฟากตะวันออก ตรงจุดที่อยู่ห่างจากถนนหนองปลากระดี่บรรจบกับทางหลวงแผ่นดินหมายเลข๑ (สายเก่า) ไปทางทิศตะวันตกเฉียงเหนือ ตามแนวถนนหนองปลากระดี่เป็นระยะ ๗๐๐ เมตร เป็นเส้นตั้งฉากไปทางทิศตะวันออกเฉียงเหนือ บรรจบกับแนวเส้นตั้งฉากกับทางหลวงแผ่นดินหมายเลข๑ (ถนนพหลโยธิน) ตรงจุดที่อยู่ห่างจากหลักเขตเทศบาลหลักเขตที่๑ ไปทางทิศตะวันออกเฉียงเหนือ ตามแนวทางหลวงแผ่นดินหมายเลข ๑ (ถนนพหลโยธิน) เป็นระยะ ๓๐๐ เมตรทิศตะวันออกเลียบทางหลวงแผ่นดินหมายเลข ๑ (ถนนพหลโยธิน) ฟากตะวันตกไปทางทิศตะวันตกเฉียงใต้ ถึงจุดที่ห่างตามแนวขนานระยะ ๘๐๐ เมตร กับศูนย์กลางถนนคันคลองระพีพัฒน์ฝั่งขวาทิศใต้เป็นเส้นขนานระยะ ๘๐๐ เมตร กับศูนย์กลางถนนคันคลองระพีพัฒน์ ฝั่งขวา ไปทางทิศตะวันตกเฉียงเหนือบรรจบทางหลวงแผ่นดินหมายเลข๑ (สายเก่า) ถนนหนองปลากระดี่ ฟากตะวันออกทิศตะวันตกเลียบทางหลวงแผ่นดินหมายเลข ๑ (สายเก่า) ถนนหนองปลากระดี่ฟากตะวันออก บรรจบจุดเริ่มต้น๒.๒ทิศเหนือ เริ่มต้นจากทางหลวงแผ่นดินหมายเลข ๑ (ถนนพหลโยธิน) ฟากตะวันออก ที่จุดซึ่งอยู่ห่างจากทางหลวงแผ่นดินหมายเลข ๑ (ถนนพหลโยธิน) บรรจบกับถนนเศรษฐสัมพันธ์ ไปทางทิศตะวันออกเฉียงเหนือตามแนวทางหลวงแผ่นดินหมายเลข ๑ (ถนนพหลโยธิน) เป็นระยะ ๖๔๐ เมตร เป็นเส้นตั้งฉากไปทางทิศตะวันออกเฉียงใต้ บรรจบเขตเทศบาลตำบลหนองแคจังหวัดสระบุรี เลียบแนวเขตเทศบาลไปทางทิศตะวันตกเฉียงใต้ทิศตะวันออกจดโรงฆ่าสัตว์เทศบาลตำบลหนองแค ถนนเศรษฐบำรุง ที่จุดซึ่งอยู่ห่างจากถนนเศรษฐบำรุงบรรจบกับถนนคันคลองระพีพัฒน์ฝั่งซ้าย ไปทางทิศตะวันออกเฉียงเหนือ ตามแนวถนนเศรษฐบำรุง ระยะ ๙๙๐ เมตร ไปทางทิศตะวันออกเฉียงใต้ระยะ ๑๐๐ เมตร ไปทางทิศตะวันตกเฉียงใต้ ระยะ ๑,๒๐๐ เมตร บรรจบกับถนนคันคลองระพีพัฒน์ฝั่งซ้าย ที่จุดซึ่งอยู่ห่างจากถนนคันคลองระพีพัฒน์ ฝั่งซ้าย บรรจบกับถนนเศรษฐบำรุงไปทางทิศตะวันออกเฉียงใต้ ตามแนวถนนคันคลองระพีพัฒน์ ฝั่งซ้าย ระยะ ๗๐๐ เมตรทิศใต้เลียบถนนคันคลองระพีพัฒน์ ฝั่งซ้าย ฟากตะวันออก ขึ้นไปทางทิศตะวันตกเฉียงเหนือ บรรจบทางหลวงแผ่นดินหมายเลข๑ (พหลโยธิน) ฟากตะวันออก ทิศตะวันตกเลียบทางหลวงแผ่นดินหมายเลข ๑ (ถนนพหลโยธิน) ฟากตะวันออกคลองหนองแค ฝั่งใต้ เส้นขนานระยะ ๑๐๐ เมตร กับศูนย์กลางถนนเศรษฐสัมพันธ์ และทางหลวงแผ่นดินหมายเลข๑ (ถนนพหลโยธิน) ฟากตะวันออก บรรจบจุดเริ่มต้น๒.๓ทิศเหนือ เริ่มต้นจากทางหลวงแผ่นดินหมายเลข ๑ (ถนนพหลโยธิน) ฟากตะวันออก ที่จุดซึ่งบรรจบถนนคันคลองระพีพัฒน์ ฝั่งขวา ฟากใต้ เป็นเส้นเลียบถนนคันคลองระพีพัฒน์ฝั่งขวา ฟากใต้ ถนนชลประทาน ๒ ฟากตะวันออก ทิศตะวันออกจดคลองชลประทาน ฝั่งตะวันตก ถนนชลประทาน ๕ ฟากเหนือและฟากตะวันตก ถนนชลประทาน ๒ ฟากใต้และถนนคันคลองระพีพัฒน์ ฝั่งขวา ฟากตะวันตกทิศใต้จดเส้นขนานระยะ ๓๐๐ เมตร กับศูนย์กลางถนนชลประทาน ๒ เส้นตั้งฉากกับถนนชลประทาน ๒ บริเวณที่ถนนชลประทาน๒ บรรจบกับเขตเทศบาลตำบลหนองแค จังหวัดสระบุรีทิศตะวันตกจดทางหลวงแผ่นดินหมายเลข ๑ (ถนนพหลโยธิน) ฟากตะวันออกทั้งนี้ไม่รวมถึงสวนสุขภาพเทศบาลตำบลหนองแค สนามกีฬาเทศบาลตำบลหนองแค สถานที่ราชการ สถาบันการศึกษาและศาสนสถานทั้งนี้ตามแผนที่ท้ายกฎกระทรวงนี้ข้อ๑/๑[๒] การคำนวณพื้นที่ใช้สอยอาคารพาณิชยกรรมประเภทค้าปลีกค้าส่งให้คำนวณเฉพาะพื้นที่อาคารที่ใช้ประโยชน์เพื่อประกอบกิจการพาณิชยกรรมประเภทค้าปลีกค้าส่งเท่านั้นโดยไม่ต้องนำพื้นที่เก็บสินค้า พื้นที่สำนักงาน และพื้นที่ส่วนอื่นที่อยู่ภายในอาคารมารวมคำนวณด้วยข้อ๒ ให้กำหนดพื้นที่บางส่วนในท้องที่ตำบลหนองไข่น้ำตำบลหนองปลาหมอ ตำบลหนองจรเข้ ตำบลหนองแค ตำบลหนองปลิง ตำบลไผ่ต่ำ และตำบลกุ่มหัก อำเภอหนองแคจังหวัดสระบุรี ภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภทดังต่อไปนี้(๑)ภายในบริเวณที่ ๑ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตรขึ้นไป(๒)ภายในบริเวณที่ ๒ ห้ามบุคคลใดก่อสร้างอาคารดังต่อไปนี้(ก)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๑,๐๐๐ ตารางเมตร(ข)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๑,๐๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑.ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ ช่องทางหรือมีขนาดเขตทางไม่น้อยกว่า ๒๐ เมตร และจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒.แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร๓. มีที่ว่างไม่น้อยกว่า ๗๐ ใน ๑๐๐ ส่วนของพื้นที่ดินที่ใช้เป็นที่ตั้งอาคาร๔. มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน๑.๕ ต่อ ๑๕.มีอัตราส่วนของพื้นที่ว่างที่จัดให้เป็นสวน หรือบริเวณปลูกต้นไม้ หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐๖.มีที่ว่างด้านหน้าของอาคาร ห่างจากเขตทางของถนนสาธารณะไม่น้อยกว่า ๕๐ เมตร โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗.มีที่ว่างด้านข้างและด้านหลังของอาคาร ห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า๑๕ เมตร โดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘.อาคารที่มีความสูงเกิน ๑๐ เมตร ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน หรือสถานศึกษา ไม่น้อยกว่า ๕๐๐ เมตร โดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙. มีที่จอดรถยนต์ไม่น้อยกว่า ๑ คัน ต่อพื้นที่อาคาร๔๐ ตารางเมตร เศษของ ๔๐ ตารางเมตร ให้คิดเป็น ๔๐ ตารางเมตร๑๐.ที่พักมูลฝอย ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตร แต่ถ้าที่พักมูลฝอยมีขนาดความจุเกิน๓ ลูกบาศก์เมตร ต้องมีระยะห่างจากสถานที่ดังกล่าว ไม่น้อยกว่า ๑๐ เมตร และสามารถขนย้ายมูลฝอยได้โดยสะดวกข้อ๓ ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลง หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๔ อาคารที่มีอยู่แล้วในบริเวณพื้นที่ที่กำหนดตามข้อ๒ ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๕ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ ณวันที่ ๑ กันยายน พ.ศ. ๒๕๔๗โภคิน พลกุลรัฐมนตรีว่าการกระทรวงมหาดไทย[เอกสารแนบท้าย]๑. แผนที่ท้ายกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลหนองไข่น้ำตำบลหนองปลาหมอ ตำบลหนองจรเข้ ตำบลหนองแค ตำบลหนองปลิง ตำบลไผ่ต่ำ และตำบลกุ่มหัก อำเภอหนองแคจังหวัดสระบุรี พ.ศ. ๒๕๔๗(ดูข้อมูลจากภาพกฎหมาย)หมายเหตุ:-เหตุผลในการประกาศใช้กฎกระทรวงฉบับนี้ คือ เนื่องจากได้มีประกาศกระทรวงมหาดไทยเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลหนองไข่น้ำ ตำบลหนองปลาหมอ ตำบลหนองจรเข้ ตำบลหนองแคตำบลหนองปลิง ตำบลไผ่ต่ำ และตำบลกุ่มหัก อำเภอหนองแค จังหวัดสระบุรี ลงวันที่ ๒ กันยายน๒๕๔๖ ซึ่งมีผลใช้บังคับตั้งแต่วันที่ ๕ กันยายน ๒๕๔๖ เป็นต้นมา แต่มาตรา ๑๓ วรรคสองแห่งพระราชบัญญัติควบคุมอาคาร พ.ศ. ๒๕๒๒บัญญัติว่า ถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อม การผังเมือง และการอำนวยความสะดวกแก่การจราจรจึงจำเป็นต้องออกกฎกระทรวงนี้ กฎกระทรวงแก้ไขเพิ่มเติมกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท พ.ศ. ๒๕๕๙[๓]หมายเหตุ:- เหตุผลในการประกาศใช้กฎกระทรวงฉบับนี้ คือ เนื่องจากได้มีการประกาศใช้บังคับกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท จำนวน ๑๔๗ ฉบับ แต่กฎกระทรวงดังกล่าวไม่ได้กำหนดหลักเกณฑ์การคิดคำนวณพื้นที่ใช้สอยอาคารพาณิชยกรรมประเภทค้าปลีกค้าส่งทำให้เกิดปัญหาความชัดเจนในการคำนวณพื้นที่ใช้สอยอาคารดังกล่าวประกอบกับปัจจุบันได้มีการออกกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทที่ครอบคลุมพื้นที่ทั้งจังหวัดโดยมีหลักเกณฑ์การคำนวณพื้นที่ใช้สอยอาคารพาณิชยกรรมประเภทค้าปลีกค้าส่งในกฎกระทรวงดังกล่าวแล้วสมควรกำหนดหลักเกณฑ์การคำนวณพื้นที่ใช้สอยอาคารพาณิชยกรรมประเภทค้าปลีกค้าส่ง เพื่อให้ประชาชนเกิดความชัดเจนในการปฏิบัติตามกฎหมายและแนวทางการออกกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทเป็นไปโดยสอดคล้องกันจึงจำเป็นต้องออกกฎกระทรวงนี้สายสัมพันธ์/จัดทำ๖ ตุลาคม ๒๕๖๓อรญา/ตรวจ๒๕ มกราคม ๒๕๖๔[๑] ราชกิจจานุเบกษาเล่ม ๑๒๑/ตอนพิเศษ ๕๑ ก/หน้า ๑๐๕ (เล่มที่ ๔)/๓ กันยายน ๒๕๔๗[๒] ข้อ๑/๑ เพิ่มโดยกฎกระทรวงแก้ไขเพิ่มเติมกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท พ.ศ.๒๕๕๙[๓]ราชกิจจานุเบกษา เล่ม ๑๓๓/ตอนที่ ๘๖ ก/หน้า ๒๒/๓๐ กันยายน ๒๕๕๙